ดาวโจนส์ดิ่งกว่า 500 จุด หลังโควิด-19 ทุบผลประกอบการแบงก์ และยอดค้าปลีก - FINNOMENA
ดัชนีดาวโจนส์ดิ่งลงกว่า 500 จุดในวันนี้ หลังการเปิดเผยตัวเลขผลประกอบการของบริษัทจดทะเบียน และยอดค้าปลีกสหรัฐ ซึ่งได้รับผลกระทบจากการแพร่ระบาดของเชื้อไวรัสโควิด-19
16 เม.ย. 2563

ดัชนีดาวโจนส์ดิ่งลงกว่า 500 จุดในวันนี้ หลังการเปิดเผยตัวเลขผลประกอบการของบริษัทจดทะเบียน และยอดค้าปลีกสหรัฐ ซึ่งได้รับผลกระทบจากการแพร่ระบาดของเชื้อไวรัสโควิด-19
หุ้นโกลด์แมน แซคส์, ซิตี้กรุ๊ป และแบงก์ ออฟ อเมริกาทรุดตัวลง 4-5% หลังรายงานตัวเลขกำไรดิ่งลงในไตรมาส 1 อันเนื่องจากผลกระทบของโควิด-19
ทางด้านยอดค้าปลีกทรุดตัวลง 8.7% ในเดือนมี.ค. ซึ่งเป็นการดิ่งลงหนักที่สุดนับตั้งแต่ที่รัฐบาลเริ่มมีการเก็บรวบรวมข้อมูลดังกล่าวตั้งแต่ปี 2535 และย่ำแย่กว่าที่นักวิเคราะห์คาดการณ์ว่าจะร่วงลง 8.0% หลังจากลดลง 0.4% ในเดือนก.พ.
ขณะที่สัญญาน้ำมันดิบล่วงหน้า WTI ร่วงลงเกือบ 2% หลุดระดับ 20 ดอลลาร์ใ โดยนักลงทุนกังวลภาวะน้ำมันล้นตลาด ขณะที่อุปสงค์ทรุดตัวลงจากผลกระทบของการแพร่ระบาดของไวรัสโควิด-19 แม้ว่ากลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส บรรลุข้อตกลงปรับลดกำลังการผลิตน้ำมันก่อนหน้านี
ที่มา : https://www.cnbc.com/2020/04/14/stock-market-futures-open-to-close-news.html
แท็ก:
แชร์บทความ: